Luftwaffes ærespokal

Luftwaffes ærespokal (Ehrenpokal für besondere Leistung im Luftkrieg) er en tysk militær utmerkelse.

 Historie 
Pokalen ble introdusert av Riksmarskalk Hermann Göring 27. februar 1940, og var tiltenkt flypersonell i Luftwaffe i det tredje rike. Tyske arkiver forteller at ca. 58 000 stk ble utdelt «på papiret», mens kun ca. 14 000 faktisk ble utdelt.

 Design 
Den ble laget i to typer metall, «835» sølv og nysølv. Den er ca. 20 cm høy og 10 cm i diameter. Den ble laget i tre deler, og så satt sammen til en enhet. På advers er det to ørner i kamp med hverandre, mens et uthevet Jernkors er på revers. På sokkelen er det ekeblader med ekenøtter rundt pokalen med plass til inskripsjon av mottakers navn under. Helt nederst står: «Für besondere Leistung im Luftkrieg» (for utmerkelse i luftkamp). Sølv-versjonen veier 420 gram mens den i nysølv veier 400 gram.

 Mottakere 
Utmerkelsen ble gitt til flygende personell i Luftwaffe som utmerket seg i luftkamp og hadde mottatt Jernkorset 1.klasse, men ikke hadde utmerket seg nok til å få Jernkorsets ridderkors.

 Se også 
 Liste over tyske militære utmerkelser 1933-1945

 Eksterne lenker 
 Wehrmacht-Awards – The Honor Goblet
 German Daggers – Luftwaffe Ehrenpokal

Kategori:Tyske militære utmerkelser
Kategori:Utmerkelser etablert i 1940
Kategori:Luftwaffe (Wehrmacht)